10.14 ORDNIJIET DWAR ĠBIR FIT-TOROQ L-AVVIŻ TAL-PULIZIJA 13 ta’ l-1937, kif emendat bl-Att LVIII ta’ l-1974. L-AVVIŻ TAL-PULIZIJA 13 ta’ l-1937, kif emendat bl-Att LVIII ta’ l-1974. 1. It-titolu ta’ dawn l-Ordnijiet hu Ordnijiet dwar Ġbir fit-Toroq. 2. Iddejjaq in-nies. Ebda ġbir ta’ flus ma jista’ jsir f’ebda parti ta’ triq li jista’ jikkaġunatfixkil fiha jew idejjaq li n-nies għaddejja. 3. Limitu ta’ nies jiġbru. Fl-istess post tal-ġbir ma jistax ikun hemm iżjed minn tnejn minn nies jiġbru, u dawn għandhom joqogħdu f’post wieħed u ma jiċċaqalqux minnu. 4. Post tal-ġbir. Ebda post tal-ġbir ma għandu jkun aktar qrib minn tletinmetru minn post ieħor tal-ġbir. 5. Età. Ebda persuna li tkun taħt is-sit tax-il sena ma tista’ tiġbor il-flus. 6. Użu ta’ mejda. Ebda persuna li tiġbor il-flus ma għandha tagħmel użu ta’ mejda għall-iskop ta’ ġbir b’mod li tikkaġuna, jew tista’ tikkaġuna xkiel. 7. Użu ta’ kaxxa. Ebda persuna ma għandha tuża kaxxa f’tarf ta’ lasta magħmula bil-ħsieb li tasal sat-twieqi ta’ fuq jew is-soqfa tal-vetturi tas-sewqan. 8. Annimali. Ebda persuna li tiġbor il-flus ma għandha jkollha magħha xi annimal. 9. Tiffitta jew iddejjaq. Ebda persuna li tiġbor il-flus ma għandha tiffitta u ddejjaq lil xi ħadd. 10. Permess. Emendat: LVIII.1974.68. Ebda ġbir ta’ flus ma għandu jsir għal skop ta’ karità mingħajr il-permess tal-Kummissarju tal-Pulizija, u dan il-permess jingħata biss mill-Kummissarju kemm-il darba jkun jidhirlu miċ-ċertifikat ta’ kumitat konsultattiv (maħtur minnu u approvat mill-President ta’ Malta) jew xort’oħra, illi l-ġabra hija magħmula inbonafide, u għall-iskop ta’ karità biss. L-applikazzjoni għal permess għandha ssir mhux iżjed tard mill-ewwel ġurnata tax-xahar ta’ qabel ix-xahar li fih ikun hemm l-ħsieb li jsir il-ġbir. 11. Ġbir ta’ flus minn persuna mħallsa. Ebda ġbir ta’ flus ma jista’ jsir minn persuna mħallsa. 12. Kull persuna li tiġbor il-flus għandha tkun awtorizzata bil-miktub mill-kumitat li jamministra l-fond. 13. Il-ġbir isir biss fil-ġurnata li għaliha jkun hemm il-permess. 14. Uffiċċji tal-gvern. Il-ġbir fl-uffiċċji tal-gvern ma jistax isir. 15. Kontijiet. Il-kontijiet għandhom jiġu pubblikati, għall-inqas, f’żewġ gazzetti, fi ħmien tletinġurnata, u għandhom juru l-ammont li inġabar u x’sar minnu.